cyanic-selkie/wikianc huggingface dataset:
চিত্তরঞ্জন মুখোপাধ্যায়
চিত্তরঞ্জন মুখোপাধ্যায়  ব্রিটিশ শাসনামলে সেনাবিভাগের এক কর্মী ছিলেন। সহকর্মী  মানকুমার বসু ঠাকুরের নেতৃত্বে জাতীয়তাবাদী আন্দোলনে যোগ দেন। এগিয়ে আসেন আরো দশজন বাঙালি তরুণ, যারা সকলেই পেশায় ছিলেন চতুর্থ মাদ্রাজ উপকূল রক্ষী বাহিনীর সেনা। তারা  হলেন - কালীপদ আইচ, দুর্গাদাস রায়চৌধুরী, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় ফণিভূষণ চক্রবর্তী আবদুল রহমান রবীন্দনাথ ঘোষ ও অনিলকুমার দে। এঁরা সকলে ব্রিটিশ বাহিনীর আনুগত্যের শিক্ষা ভুলে গিয়ে জাতীয়তাবাদী ক্রিয়াকলাপে অংশগ্রহণ করেন।  ফোর্থ মাদ্রাজ কোস্টাল ডিফেন্স ব্যাটারি ধ্বংস করার ষড়যন্ত্রে লিপ্ত থাকার অভিযোগে ১৯৪৩ খ্রিস্টাব্দের ১৮ ই এপ্রিল সামরিক পুলিশ গ্রেফতার করে।
কোর্ট মার্শালের বিচারে ১৯৪৩ খ্রিস্টাব্দের ৫ই আগস্ট চিত্তরঞ্জন অপর আট জনের মৃত্যুদণ্ড হয়।
ফাঁসি
১৯৪৪ খ্রিস্টাব্দের ২৭ শে সেপ্টেম্বর গোপনে মাদ্রাজ পেনিটেনশিয়রিতে নয় জনের ফাঁসি কার্যকর করে ব্রিটিশ শাসক। মৃত্যুর আগে তারা হাসি মুখে একে অপরকে আলিঙ্গন করে বন্দে মাতরম্‌ ধ্বনি দিয়ে মৃত্যু বরণ করেন।
জিরা
জিরা (বৈজ্ঞানিক নাম: Cuminum cyminum   ), জীরা বা কথ্যভাষায় জিরে হলো অ্যাপিয়াসি গোত্রের একটি পুষ্পক উদ্ভিদ। এটি মধ্যপ্রাচ্য থেকে পূর্বে ভারতীয় উপমহাদেশ পর্যন্ত বিস্তৃত অঞ্চলের স্থানীয় প্রজাতি। এর বীজ ফলের ভেতরে থাকে। বিভিন্ন দেশে জিরার ফল শুকিয়ে গোটা অথবা গুঁড়ো মশলা হিসেবে রান্নায় ব্যবহার করা হয়। বহু পূর্ব থেকেই জিরা চিরাচরিত চিকিৎসাব্যবস্থার একটি উপাদান হিসেবে ব্যবহৃত হয়ে আসছে। তবে আধুনিক বৈজ্ঞানিক পদ্ধতিতে এর নিরাপত্তা বা কার্যকারিতার উল্লেখযোগ্য প্রমাণ পাওয়া যায়নি।
ব্যুৎপত্তি
সংস্কৃত শব্দ জীরক থেকে বাংলা “জিরা” বা “জীরা” নামের উৎপত্তি হয়েছে। এছাড়া, মূল সংস্কৃত “জীরক” শব্দটিও ইতোপূর্বে বাংলা সাহিত্যে ব্যবহৃত হয়েছে।
বর্ণনা
থাম্ব|জিরার বীজ, প্রায় ৫ মি.মি. জিরা হলো পার্সলে গোত্রের বিরুৎজাতীয় কিউমিনাম সাইমিনাম উদ্ভিদের শুকনো বীজ৷ জিরা হাত দিয়ে চাষ করতে হয়। এরা প্রায় 30 – লম্বা হয়ে থাকে। জিরা গাছ একবর্ষজীবী বিরুৎজাতীয় উদ্ভিদ। এদের কাণ্ড সরু, রোমহীন ও শাখান্বিত এবং 20 - 30 cm পর্যন্ত লম্বা ও ৩–৫ সে.মি. (১ ১⁄৪–২ ইঞ্চি) ব্যাসবিশিষ্ট হয়ে থাকে। প্রতিটি শাখায় দুই থেকে তিনটি উপশাখা থাকে। প্রতিটি শাখা প্রায় সমান উচ্চতা লাভ করে এবং এজন্য এদের পত্রাচ্ছাদন সুষম হয়ে থাকে। কাণ্ডের রং ধূসর থেকে কালচে সবুজ হয়। এদের পাতা 5 - 10 cm লম্বা, পিনেট অথবা বাইপিনেট এবং উপপত্র সূচিবৎ। এদের সাদা বা গোলাপি রঙের ক্ষুদ্র ক্ষুদ্র ফুল পুষ্পছত্রে বিন্যস্ত থাকে। প্রতি পুষ্পছত্রে পাঁচ থেকে সাতটি পুষ্প থাকে। এদের ফল পার্শ্বীয়ভাবে ফিউজিফর্ম বা ডিম্বাকার অ্যাকিন। ফলগুলো ৪–৫ মি.মি. (1⁄৬–1⁄৫ ইঞ্চি) পর্যন্ত লম্বা হয়। এরা দ্বিগর্ভপত্রী; এদের প্রতিটি গর্ভপত্রে একটি করে বীজ থাকে। জিরার বীজে তৈলনালি-সহ আটটি খাঁজ থাকে। জিরার বীজ দেখতে অনেকটা কারোয়ার মতো— গোলাকার লম্বাটে গঠন, আড়াআড়ি খাঁজ এবং হলুদাভ-বাদামি রঙে অ্যাপিয়াসি (আম্বেলিফেরি) গোত্রের অন্যান্য উদ্ভিদের (যেমন: কারোয়া, পার্সলে ও সোয়া বা সালফা প্রভৃতির) সাদৃশ্য লক্ষণীয়।
অন্যান্য উদ্ভিদের সাথে সাদৃশ্য
কারোয়া (ক্যারাম কারভি) বীজের সাথে জিরার অনেক সাদৃশ্য থাকায় মশলা দুইটিতে বিভ্রান্তি তৈরি হয়। কারোয়া পার্সলে গোত্রেরই (অ্যাপিয়াসি) আরেকটি প্রজাতি। কারোয়ার তুলনায় জিরা বেশি ঝাল; জিরার রঙ কারোয়ার তুলনায় কিছুটা হালকা এবং আকারে জিরা কিছুটা বড়। অধিকাংশ ইউরোপীয় ভাষায় এদের সাধারণ নামে কোনো পার্থক্য দেখা যায় না। অনেক স্লাভীয় ও ইউরালীয় ভাষায় জিরাকে “রোমক কারোয়া” বা “স্পাইস কারোয়া” হিসেবে চিহ্নিত করা হয়। এছাড়া দূরসম্পর্কযুক্ত বুনিয়াম পার্সিকা (শাহী জিরা বা শাজিরা) ও বুনিয়াম বালবোক্যাস্টানাম (কালো শাজিরা বা কালো কারোয়া) এবং সম্পর্কবিহীন নিজেলা স্যাটিভা-কে অনেক ক্ষেত্রে কালোজিরা নামে আখ্যায়িত করা হয়।
ইতিহাস
জিরা খুব সম্ভবত পূর্ব ভূমধ্যসাগরীয় অঞ্চলের লেভান্তে উৎপত্তি লাভ করেছিল। প্রায় সহস্রাধিক বছর ধরে জিরা মশলা হিসেবে ব্যবহৃত হয়ে আসছে। সিরিয়ায় প্রত্নতাত্ত্বিক খননে খ্রিষ্টপূর্ব দ্বিতীয় সহস্রাব্দের জিরার বীজ পাওয়া যায়। প্রাচীন মিশরের নব্য সাম্রাজ্যের বিভিন্ন প্রত্নতাত্ত্বিক স্থানেও জিরার নমুনা পাওয়া গেছে। প্রাচীন মিশরীয় সভ্যতায় জিরা মশলা হিসেবে এবং মমীকরণের সংরক্ষক উপাদান হিসেবে ব্যবহার করা হতো।
প্রাচীন ক্রিটের মিনোয়ান সভ্যতায় জিরা একটি গুরুত্বপূর্ণ মশলা হিসেবে বিবেচিত হতো। মিনোয়ান সভ্যতার শেষ যুগে বিভিন্ন প্রাসাদে জমাকৃত বস্তুর আর্কাইভে লিনিয়ার এ চিত্রলিপিতে লিখিত জিরার বর্ণনা পাওয়া যায়। প্রাচীন গ্রিসের অধিবাসীরা খাওয়ার সময় টেবিলে একটি কৌটায় জিরা রাখত (বর্তমান যুগে গোলমরিচ রাখার মতো)। এই প্রথা আধুনিক মরক্কোতে অদ্যাবধি চলিত আছে। প্রাচীন রোমান সভ্যতাতেও জিরার ব্যাপক ব্যবহার লক্ষ্য করা যায়। ভারতীয় উপমহাদেশে কয়েক হাজার বছর ধরে রান্নার উপকরণ হিসেবে জিরার ব্যবহার হয়ে আসছে। এছাড়া উপমহাদেশের রান্নায় ব্যবহৃত বিশেষ মশলার মিশেলেও জিরার ব্যবহার লক্ষণীয়।
স্প্যানীয় ও পর্তুগিজ ঔপনিবেশিকদের মাধ্যমে আমেরিকা অঞ্চলে জিরা পরিচিতি লাভ করে। পারস্য রন্ধনশৈলীতে কালো ও সবুজ জিরা ব্যবহার করা হয়। বর্তমানে আবাদকৃত জিরার সিংহভাগ চাষ হয় ভারতীয় উপমহাদেশ, উত্তর আফ্রিকা, মেক্সিকো, চিলি ও চীনে। এছাড়াও, পাখির খাদ্য হিসেবে জিরা ব্যবহৃত হওয়ায় বিভিন্ন দেশে এটি রপ্তানি করা হয়। ফলে, বিশ্বের বিভিন্ন প্রান্তে অভিযোজিত উদ্ভিদ হিসেবে জিরার আবাদ হতে দেখা যায়।
চাষক্ষেত্র
জিরা সবচেয়ে বেশি উৎপাদিত হয় চীন ও ভারতে। জিরার প্রায় ৯০% ভোক্তাও এই দুই দেশই। কেবলমাত্র দক্ষিণ এশিয়াই সারা বিশ্বের জিরার মোট উৎপাদনের ৬৩% ভোগ করে। এছাড়া মেক্সিকোও জিরার অন্যতম উৎপাদক। প্রতি বছর সারা বিশ্বে মোট প্রায় ৩,০০,০০০ টন জিরা উৎপাদিত হয়।
চাষোপযোগী আবহাওয়া
জিরা খরা-সহিষ্ণু, ক্রান্তীয় বা উপক্রান্তীয় অঞ্চলের ফসল। জিরার বর্ধনশীল ঋতু ১০০ থেকে ১২০ দিন স্থায়ী হয়। জিরার বৃদ্ধির জন্য সর্বানুকূল তাপমাত্রা হলো ২৫ থেকে ৩০ °সে। ভূ-মধ্যসাগরীয় জলবায়ু জিরার উৎপাদনের জন্য সবচেয়ে অনুকূল। জিরার উৎপাদনের জন্য তিন থেকে চার মাস দীর্ঘ উষ্ম গ্রীষ্মকালের দরকার হয়। নিম্ন তাপমাত্রায় জিরার পাতা সবুজ থেকে বেগুনি বর্ণ ধারণ করে। আবার, উচ্চ তাপমাত্রায় জিরার বর্ধনশীল মৌসুমের দৈর্ঘ্য কমে আসে এবং ফলের পাকা ত্বরান্বিত হয়। ভারতে অক্টোবর থেকে ডিসেম্বর মাসের প্রথম সপ্তাহ পর্যন্ত জিরা রোপণ করা শুরু হয় এবং ফেব্রুয়ারি মাস থেকে ফসল তোলা আরম্ভ হয়। সিরিয়া ও ইরানে মধ্য-নভেম্বর থেকে মধ্য-ডিসেম্বর পর্যন্ত জিরা রোপণ করা হয়। এই সময় মধ্য-জানুয়ারি পর্যন্ত বর্ধিত হতে পারে। জুন-জুলাই মাসে জিরা উত্তোলন করা হয়।
ফুড গ্রেডিং
বীজের প্রকার, তেলের পরিমাণ ও গন্ধের ভিত্তিতে বাজারে জিরার মোটামুটি তিনটি প্রধান প্রকরণ দেখা যায়।
চাষাবাদের শর্তাবলি
জিরার বীজ থেকে নতুন উদ্ভিদ জন্মায়। বীজের পরিস্ফূটনের জন্য অন্তত 2 to 5 °C প্রয়োজন হয়; তবে সর্বানুকূল তাপমাত্রা হিসেবে 20 - 30 °C বজায় রাখার পরামর্শ দেওয়া হয়। শৈত্যজনিত ক্ষতের প্রতি জিরা অত্যন্ত সংবেদনশীল। বিশেষত পুষ্পায়ন ও প্রাক-বীজায়ন দশায় জিরা শৈত্যের প্রতি অত্যধিক সংবেদন প্রদর্শন করে। শৈত্যজনিত ক্ষতি কমিয়ে আনতে ০.১% সালফিউরিক অ্যাসিড স্প্রে, শৈত্য মৌসুমের পূর্বে সেচ প্রদান, উইন্ডব্রেক কিংবা ভোরে ধোঁয়াচ্ছন্ন রাখার প্রযুক্তি ব্যবহার করা যায়। জিরার চারা অত্যন্ত ক্ষুদ্র এবং এদের জীবনীশক্তি কম। বীজ বপনের পূর্বে ৮ ঘণ্টা ভিজিয়ে রাখলে অঙ্কুরোদ্গমের হার বৃদ্ধি পায়। আদর্শ জমিতে প্রতি হেক্টরে ১২–১৫ কিলোগ্রাম জিরার বীজ বপন করা হয়। যথেষ্ট বায়ুপ্রবাহযুক্ত, পানি নিষ্কাশনের সুব্যবস্থাসম্পন্ন এবং অক্সিজেন সুপ্রাপ্য উর্বর বেলে-দোআঁশ মাটিতে জিরার উৎপাদন ভালো হয়। জিরার জন্য মাটির অনুকূল পিএইচ মান ৬.৮ থেকে ৮.৩। জিরা লবণাক্ততার প্রতি সংবেদনশীল। শক্ত মাটিতে চারার বৃদ্ধি ব্যাহত হয়। এ কারণে জিরার চারার বৃদ্ধির জন্য নরম মাটির উপযুক্ত বীজতলা তৈরি জরুরি।
জিরার বীজ বপনের জন্য দুইটি পৃথক পদ্ধতি প্রচলিত: বীজ ছড়ানো এবং সারিতে রোপণ। প্রথম পদ্ধতিতে জমিতে বেড স্থাপন করে তারপর বীজ ছড়ানো হয়। এরপর বীজগুলো মাটি দিয়ে ঢেকে দিতে হয়। সারিতে বপনের জন্য মাটিতে 20 to 25 cm দূরত্বে অগভীর খাল তৈরি করা হয়। এরপর সেখানে বীজ বপন করে মাটি দিয়ে ঢেকে দেওয়া হয়। সারিতে বপনের ক্ষেত্রে আগাছা দমন, নিড়ানি দেওয়া কিংবা কীটনাশক স্প্রে করায় বিশেষ সুবিধা পাওয়া যায়। মাটির ১–২ সে.মি. গভীরে এবং বীজতলার প্রতি বর্গমিটারে গড়ে ১২০টি বীজ বপন করা হয়। অন্যান্য সমগোত্রীয় উদ্ভিদের চেয়ে জিরায় পানি তুলনামূলক কম প্রয়োজন হয়। তাসত্ত্বেও, বপনের পর চারার বৃদ্ধিতে প্রয়োজনীয় পানির প্রাপ্যতা নিশ্চিতে যথেষ্ট পরিমাণে সেচের ব্যবস্থা করতে হয়। সেচের পরিমাণ জলবায়ু ও আবহাওয়ার ওপর নির্ভর করে নির্ধারণ করতে হয়।
চাষ ব্যবস্থাপনা
জিরার মূল উৎপত্তিস্থলের আপেক্ষিক আর্দ্রতা তুলনামূলক কম। আপেক্ষিক আর্দ্রতা বেশি হলে (বর্ষা মৌসুমে কিংবা অধিক বৃষ্টিপাতে) ছত্রাকজনিত সংক্রমণের ঝুঁকি তৈরি হয়। অল্টারনারিয়া-জনিত ধ্বসা এবং ফিউসারিয়াম-জনিত উইল্টের প্রতি জিরা অত্যধিক সংবেদনশীল। দেরিতে রোপণকৃত চারার তুলনায় প্রাক-মৌসুমে রোপণকৃত চারা রোগের প্রতি অত্যধিক সংবেদনশীলতা প্রদর্শন করে। ফিউসারয়াম-জনিত উইল্ট জিরা চাষের জন্য সবচেয়ে ক্ষতিকর। এই সংক্রমণে ৮০% পর্যন্ত ফসলহানি হয়ে থাকে। ফিউসারিয়াম সাধারণত বীজ বা মাটিবাহিত হয়ে সংক্রমণ ঘটায় এবং কেবলমাত্র মাটির নির্দিষ্ট তাপমাত্রাতেই বংশবিস্তার ঘটিয়ে জিরা উদ্ভিদের মহামারী রূপ নেয়। অপর্যাপ্ত সার প্রয়োগে ফিউসারিয়াম মহামারীতে রূও নিতে পারে। জিরায় ধ্বসা রোগ (অল্টারনারিয়া ছত্রাকের সংক্রমণে) হলে, প্রথমে পাতা ও কাণ্ডে গাঢ় বাদামি দাগ পড়ে। গাছে ফুল আসার পর আকাশ মেঘাচ্ছন্ন থাকলে ধ্বসা রোগ সংক্রমণ হতে পারে। তুলনামূলক কম গুরুত্বপূর্ণ হলেও, জিরার আরেকটি রোগ হলো পাউডারি মিলডিউ। আবাদের একদম শুরুতে পাউডারি মিলড্রিউ সংক্রমণে ক্ষেত্রবিশেষে কোনো বীজ উৎপন্ন না হওয়ায় উৎপাদন মারাত্মক হ্রাস পায়। আবার, মৌসুমের শেষ দিকে সংক্রমণ হলে বীজ আকারে ক্ষুদ্র ও বর্ণহীন হতে পারে।
জীবাণুর সংক্রমণেও জিরার উৎপাদন হ্রাস পেতে পারে। এফিড (মাইজুস পার্সিকি) নামক মাছি জিরার গাছকে আক্রমণ করে। এরা গাছের কচি অংশ ও ফুল থেকে রস চুষে খায়। ফলে গাছ হলুদাভ বর্ণ ধারণ করে এবং উৎপাদন কমে যায় ও ফসলের মান হ্রাস পায়। ব্যাপক আক্রান্ত উদ্ভিদ খেত থেকে অপসারণ করা উচিত। এছাড়া কিছু কিছু মাইটও (পেট্রোবায়া ল্যাটেন্স) জিরা উদ্ভিদকে আক্রান্ত করে। মাইট প্রধানত কচি পাতা খেয়ে থাকায় মৌসুমের শুরুতেই মাইটের আক্রমণ দেখা যেতে পারে।
জিরার পত্রাচ্ছাদনের বৈশিষ্ট্যও উৎপাদনের জন্য কিছুটা প্রতিকূল। আগত সূর্যালোকের অতি সামান্য অংশই পাতা শোষণ করতে পারে। জিরার পাতার আয়তন সূচক অনেক কম (প্রায় ১.৫)। ফলে পানি ও সূর্যালোকের প্রাপ্যতায় আগাছা সহজেই জিরার উদ্ভিদকে ক্ষতিগ্রস্ত করে এবং ফলশ্রুতিতে উৎপাদন হ্রাস পায়। ধীরগতির বৃদ্ধি এবং স্বল্পদৈর্ঘ্যের কারণেও আগাছা বিশেষ সুবিধা পায়। ফলে আগাছা দমনের জন্য দুইবার (যথাক্রমে বপনের ৩০ ও ৬০ দিন পর) নিড়ানি দেওয়ার প্রয়োজন পড়ে। প্রথম দফা নিড়ানি দেওয়ার সময় অতিরিক্ত উদ্ভিদ অপসারণ করে ঘনত্ব কমিয়ে আনতে হয়। আগাছা দেখা দেওয়ার পূর্বেই উপযুক্ত আগাছানাশক ভারতে বেশ কার্যকরী। কিন্তু এ প্রক্রিয়ায় কার্যকরভাবে আগাছা দমনের জন্য মাটিতে যথেষ্ট আর্দ্রতা থাকা জরুরি।
থাম্ব|স্বচ্ছ কাচের শিশিতে জিরার এসেনশিয়াল অয়েল
কৌলীতত্ত্ব
জিরা হলো ১৪ ক্রোমোজোমবিশিষ্ট ডিপ্লয়েড জীব (অর্থাৎ, ২n = ১৪)। বিভিন্ন প্রকরণের উদ্ভিদের শারীরতাত্ত্বিক বৈশিষ্ট্যে মিল রয়েছে। এদের বীজে দৈর্ঘ্য বা আয়তনে কোনো বিশেষ পার্থক্য নেই। বর্তমানে লভ্য অধিকাংশ প্রকরণই নির্বাচিত। এদের ফলন তুলনামূলকভাবে অনেক বেশি। নির্বাচিত পরাগায়ন বা জীবপ্রযুক্তির মাধ্যমে প্রকরণগুলো সৃষ্ট। জিরা উদ্ভিদ পরপরাগী। ফলে উদ্ভিদে সাধারণভাবেই সংকরিত বৈশিষ্ট্যের আগমণ ঘটে। এ কারণে, জিরার জাত সৃষ্টিতে যে সমস্ত পদ্ধতি ব্যবহৃত হয়, তা হলো: ইন ভিট্রো রিজেনারেশন, ডিএনএ প্রযুক্তি ও জিন স্থানান্তর। ইন ভিট্রো পদ্ধতিতে জিনগতভাবে পৃথক উদ্ভিদ তৈরি হয়। ইন ভিট্রো পদ্ধতিতে ব্যবহৃত এক্সপ্লান্ট বা অণুচারার মূল উৎস হলো ভ্রূণ, বহুবীজপত্র, ভ্রূণমূলের পর্বমধ্য, পাতা ও বীজপত্র। জিরার সংকরণের একটি প্রধান উদ্দেশ্য হলো জৈব (ছত্রাকের সংক্রমণ) ও অজৈব (শৈত্য, খরা ও লবণাক্ততা) সমস্যাগুলোর সমাধানের জন্য প্রতিকূলতা সহনশীল জাত তৈরি। তবে, জিরার জিনগত পরিবর্তিত উচ্চফলনশীল ও রোগসহনীয় জাত স্বল্প এবং এ সংক্রান্ত গবেষণাও অপ্রতুল।
ব্যবহার
জিরা গুঁড়া বা গোটা দুইভাবেই ব্যবহার করা যায়। জিরার ব্যবহারে খাদ্যে ঈষৎ মেটো, ঝাঁজাল ভাব আসে, যার কারণে কিছু কিছু স্টু, স্যুপ, ও গ্র‍্যাভি বা ঘন ঝোল তৈরিতে মরিচ ও কারি মসলার সাথে জিরা অপরিহার্য উপাদান হয়ে উঠেছে। এছাড়া বিভিন্ন আচার ও প্যাস্ট্রি তৈরিতে অন্যতম উপাদান হিসেবে জিরা ব্যবহৃত হয়।
ঐতিহ্যবাহী পদ
ভারতীয় উপমহাদেশে কাষয় (ক্বাথজাতীয় পদার্থ), অরিষ্ট (সুগন্ধী ক্বাথ) ও বড়ি এবং ঘিয়ের সাথে প্রক্রিয়াজাতকৃত অবস্থায় জিরার গুঁড়া ব্যবহার করা হয়। অনেক দেশেই সনাতনী চিকিৎসাব্যবস্থায় ওষুধ হিসেবে শুকনা জিরার ব্যবহার রয়েছে। তবে আধুনিক বিজ্ঞানের গবেষণায় ওষুধ হিসেবে জিরার কার্যকারিতা কোনো প্রমাণ এখনও পাওয়া যায়নি। দক্ষিণ ভারতের কয়েকটি রাজ্যে জিরা সিদ্ধ করে জিরা পানি নামে একটি পানীয় তৈরির রেওয়াজ প্রচলিত আছে।
উদ্বায়ী ও নির্যাসী তেল
জিরার তেলে মূলত কিউমিনালডিহাইড, সাইমিন ও টারপিনয়েড প্রভৃতি উদ্বায়ী পদার্থ থাকে। এগুলো বিভিন্ন সুগন্ধী, নির্যাসী তেল তৈরিতে ব্যবহার করা হয়। কিছু কিছু প্রসাধন সামগ্রী তৈরিতে জিরার তেল ব্যবহৃত হতে পারে।
সুগন্ধি
বিভিন্ন নির্যাসী তেল, বিশেষত সুগন্ধী কিউমিনালডিহাইড জিরার ফ্ল্যাভার বা বিশেষ গন্ধের জন্য দায়ী। ভাজা জিরার অন্যান্য সুগন্ধী উপাদান হলো মূলত পাইরাজিনের প্রতিস্থাপিত যৌগ; যেমন: ২-ইথোক্সি-৩-আইসোপ্রোপাইলপাইরাজিন, ২-মিথোক্সি-৩-সেক-বিউটাইলপাইরাজিন এবং ২-মিথোক্সি-৩-মিথাইলপাইরাজিন। এছাড়াও, অন্যান্য উপাদানের মধ্যে আছে গামা-টারপিনিন, স্যাফ্রান্যাল, প্যারা-সাইমিন ও বিটা-পাইনিন।
পুষ্টি উপাদান
প্রতি ১০০ গ্রাম জিরায় উচ্চ পরিমাণে দৈনিক চাহিদার চর্বি (বিশেষত এক-অসম্পৃক্ত চর্বি), প্রোটিন ও খাদ্য আঁশ রয়েছে (টেবিল দ্রষ্টব্য)। জিরায় ভিটামিন বি, ভিটামিন ই ও খনিজ পদার্থ, বিশেষত লৌহ, ম্যাগনেসিয়াম ও ম্যাঙ্গানিজ রয়েছে। জিরায় পেট্রোসেলিনিক অ্যাসিডও বিদ্যমান।
আশরাফিয়া জামে মসজিদ
আশরাফিয়া জামে মসজিদ হল নারায়ণগঞ্জ জেলার আমলাপাড়ায় অবস্থিত একটি মসজিদ, যেটি ১৮৯০ সালের দিকে নির্মিত হয়েছিল।
ইতিহাস
আশরাফিয়া জামে মসজিদ বাংলাদেশের নারায়ণগঞ্জ জেলার প্রাচীনতম মসজিদের অন্যতম। ব্রিটিশ রাজত্বকালে, জমিদার রহিম বক্স হাজী ও তার স্ত্রী তালুকদার আহ্লাদী বিবি ২০ এপ্রিল ১৮৯৮ তারিখে নারায়ণগঞ্জের  বালিয়াটি জমিদারির বড় একটি অংশ ক্রয় করেছিলেন। এরপর, তারা মসজিদ নির্মাণের জন্য জমি দান করেন। মসজিদটির কথা ব্রিটিশ আমলের পর্চায় উল্লেখিত আছে।
স্থাপত্যশৈলী
বাম|থাম্ব| পশ্চিম দেওয়ালে [[মিহরাব রয়েছে]] যদিও ব্রিটিশ রাজত্বকালে মসজিদটি নির্মিত হয়েছিল, তবে এটি মুঘল স্থাপত্যশৈলীর আদলে নির্মিত হয়। মসজিদটির চারদিকে থাকে চারটা গম্বুজ মুঘল স্থাপত্যশৈলীর কথা মনে করিয়ে দেয়। মসজিদের পশ্চিম দেওয়ালে মেহরাবের উপরে আরবিতে 'লা ইলাহা ইল্লাল্লাহু মুহাম্মাদুর রাসুলুল্লাহ' আরবি ক্যালিগ্রাফিতে লেখা আছে। ন্যূনতম পাঁচ রঙের গ্লাস ও পাথর দিয়ে মসজিদটি নির্মিত হয়েছে। মসজিদটি একটি অনন্য স্থাপত্যশৈলীর নিদর্শন ।
তথ্যসূত্র
<references group="https://newsbd24.net/2018/10/26/%E0%A6%A8%E0%A6%BE%E0%A6%B0%E0%A6%BE%E0%A7%9F%E0%A6%A3%E0%A6%97%E0%A6%9E%E0%A7%8D%E0%A6%9C%E0%A7%87%E0%A6%B0-%E0%A6%87%E0%A6%A4%E0%A6%BF%E0%A6%B9%E0%A6%BE%E0%A6%B8-%E0%A6%93-%E0%A6%9C%E0%A6%BE/ নারায়ণগঞ্জের ইতিহাস ও জানা অজানা রহস্য" responsive="" />
ক্রিস্তোফের মেলেন্দেস
ক্রিস্তোফের আরোন মেলেন্দেস সুয়াসো (Cristopher Meléndez; জন্ম: ২৫ নভেম্বর ১৯৯৭; ক্রিস্তোফের মেলেন্দেস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব মোতাগুয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
২০২১ সালে, মেলেন্দেস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ক্রিস্তোফের আরোন মেলেন্দেস সুয়াসো ১৯৯৭ সালের ২৫শে নভেম্বর তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মেলেন্দেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
২০২০–২১ নিউজিল্যান্ড ক্রিকেট দলের অস্ট্রেলিয়া সফর
নিউজিল্যান্ড ক্রিকেট দল তিনটি একদিনের আন্তর্জাতিক এবং টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা জানুয়ারি থেকে ফেব্রুয়ারি ২০২১-এ অনুষ্ঠিত হয়।
দ্বিতীয় রাঘব শেখর
সংক্ষিপ্ত পরিচিতি
দ্বিতীয় রাঘব শেখর পঞ্চকোট রাজ্য শাসনকারী শেখর রাজবংশের চুয়ান্নতম রাজা দ্বিতীয় রামচন্দ্র শেখরের জ্যেষ্ঠ পুত্র ছিলেন। তিনি ১৪২৭ খ্রিস্টাব্দ হতে ১৪৭৮ খ্রিস্টাব্দ পর্য্যন্ত চতুর্গুঞ্জনারায়ণ উপাধি গ্রহণ করে রাজ্য শাসন করেন। শ্রীনাথ শেখর নামক তাঁর এক পুত্র ছিল।
নারীবাদী পর্নোগ্রাফি
থাম্ব|ফেমে প্রোডাকশনের লোগো। মূলধারার পুরুষকেন্দ্রিক অশ্লীল কাজ করে অসন্তুষ্ট, ক্যান্ডিদা রয়েল তার নিজের প্রাপ্তবয়স্ক চলচ্চিত্রের স্টুডিও ফেমে প্রোডাকশন প্রতিষ্ঠা করেছিলেন নারীবাদী পর্নোগ্রাফি হ'ল লিঙ্গ সমতাতে উত্সর্গীকৃত বা তাদের জন্য নির্মিত চলচ্চিত্রের একটি ধরন বা প্রকার। এটি যৌনতা, সাম্যতা এবং আনন্দের মাধ্যমে নারী স্বাধীনতাকে উৎসাহিত করার উদ্দেশ্যে তৈরি করা হয়েছিল। অনেক তৃতীয়-তরঙ্গের নারীবাদীরা প্রাপ্তবয়স্ক বিনোদন কর্মী হিসাবে এই ধারায় প্রবেশের মাধ্যমে যৌন সাম্যের অধিকার এবং স্বাধীনতা চাইতে পারে। বিপরীতে, অনেক দ্বিতীয় তরঙ্গের নারীবাদীদের প্রায়শই একটি দৃঢ় বিশ্বাস থাকে যে নারীদের উপর নিপীড়ন এবং যৌন আপত্তি তাদের সাথে জড়িত সমস্ত পর্নোগ্রাফির মধ্যে সহজাত। দুটি তরঙ্গের এই দ্বন্দ্ব বিভিন্ন নারীবাদী মতামতের মধ্যে অনেক লড়াইয়ের কারণ।
নারীবাদীরা পর্নোগ্রাফি নিয়ে নারী আন্দোলনের সময় থেকে বিতর্ক করছেন। ১৯৮০ এর দশকের নারীবাদী যৌন যুদ্ধের সময় এই বিতর্কটি বিশেষভাবে তীব্র ছিল। নারীবাদীদের প্রাথমিক দৃষ্টান্ত হিসাবে বিবেচিত কোনও সুনির্দিষ্ট উৎপাদন না থাকলেও, নারীবাদী সংশ্লিষ্ট পর্ন ১৯৮০ এর দশকে শুরু হয়েছিল। সমসাময়িক নারীবাদী পর্ন সোসাইটি টরন্টোতে গুড ফোর হার কর্তৃক ফেমিনিস্ট পর্ন অ্যাওয়ার্ডস (এফপিএ) দেওয়া শুরু করে ২০০৬ সাল থেকে, যা সমাজে নারীবাদী পর্নোগ্রাফির পরিচয় করিয়ে দেয়। এফপিএ শ্রোতাদের মধ্যে নারীবাদী পর্ন সম্পর্কে সচেতনতা ছড়িয়ে দেয়, অতিরিক্ত মিডিয়া প্রকাশ চলচ্চিত্র নির্মাতা, অভিনয়শিল্পী এবং ভক্তদের একটি সম্প্রদায়কে একত্রিত করতে সহায়তা করে।
শিল্পের মহিলারা
২০১২ সালের এক গবেষণায় "কেন পর্নোগ্রাফি অভিনেত্রী হবেন?" মহিলা অশ্লীল চিত্র অভিনেত্রীদের এ পেশা বেছে নেওয়ার কারণ বিশ্লেষণ করে দেখা গেছে যে প্রাথমিক কারণগুলি ছিল অর্থ (৫৩%), লিঙ্গ (২৭%) এবং মনোযোগ (১৬%)।  প্রতিক্রিয়াশীলরা তাদের কাজের দিকগুলিও বলেছিলেন যা তারা অপছন্দ করে। এর মধ্যে শিল্প-সম্পর্কিত লোকেরা অন্তর্ভুক্ত ছিল, যেমন, সহকর্মী, পরিচালক, প্রযোজক এবং এজেন্ট, যাদের "মনোভাব, আচরণ এবং দুর্বল স্বাস্থ্য তাদের কাজের পরিবেশের মধ্যে পরিচালনা করা কঠিন ছিল" বা যারা অসাধু এবং অপেশাদার (৩৯%); এসটিডি ঝুঁকি (২৯%); এবং শিল্পের মধ্যে শোষণ (২০%) ছিল।
মার্কিন পর্ন বিরোধী নারীবাদীদের কার্যকলাপ
১৯৭০ এর দশকে, একজন নারীবাদী কর্মী আন্দ্রেয়া ডওয়ারকিন মার্কিন যুক্তরাষ্ট্রে পর্ন বিরোধী প্রচারের মূল তাত্ত্বিক ছিলেন। নারীবাদী বিতর্কের সংখ্যাগরিষ্ঠ যেমন ফিল্ম এর মার্কিন যুক্তরাষ্ট্রে 1976 উপস্থাপনা হিসাবে ঘটনা দ্বারা সূচিত হয় স্নাফ, যেখানে শ্রোতাদের যৌন সন্তুষ্টির জন্য এক মহিলার যোনিচ্ছেদ করার দৃশ্য দেখানো হয়। ভ্রান্তভাবে বিশ্বাস ছিল যে স্নাফ ছবির মধ্যে নির্যাতনের দৃশ্য বাস্তব ছিল, ছবিটি প্রদর্শনের স্থানে ডওয়ারকিনকে রাতে নজরদারির আয়োজন হত। সুসান ব্রাউনমিলার এবং গ্লোরিয়া স্টেইনেম সহ প্রখ্যাত মার্কিন নারীবাদীরা ডওয়ারকিনের উইমেন এ্যাগেনস্ট পর্নোগ্রাফি (ডাব্লুএপি) প্রচারের দলে যোগ দিয়েছিলেন।  পর্ন বিরোধী প্রচারণা আরও জোরদার হয় 'টেক ব্যাক দ্য নাইট' প্রচারনার মিছিলের মাধ্যেমে, যা টাইমস স্কোয়ারের মতো জায়গাগুলির দিকে প্রদক্ষিণ করে যেখানে 'অ্যাডাল্ট' বইয়ের দোকান, ম্যাসেজ পার্লার এবং স্ট্রিপ শো রয়েছে। ডওয়ারকিন এবং অন্যান্য প্রধান নারীবাদীরা সম্মেলন এবং বক্তৃতা ট্যুরের ব্যবস্থা করে, মহিলাদের সচেতনতা বৃদ্ধি করতে তারা হার্ডকোর এবং সফট-কোর পর্নযুক্ত স্লাইড শো প্রদর্শন করে।
নেছারাবাদ উপজেলা
নেছারাবাদ (স্বরূপকাঠী) বাংলাদেশের পিরোজপুর জেলার অন্তর্গত একটি উপজেলা।
অবস্থান
উত্তরে বরিশাল জেলার বানারীপাড়া উপজেলা, দক্ষিণে ঝালকাঠি সদর উপজেলা, কাউখালী উপজেলা ও পিরোজপুর সদর উপজেলা, পূর্বে ঝালকাঠি সদর উপজেলা, পশ্চিমে নাজিরপুর উপজেলা ও পিরোজপুর সদর উপজেলা।
প্রশাসনিক এলাকাসমূহ
নেছারাবাদ (স্বরূপকাঠি) উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নেছারাবাদ (স্বরূপকাঠি) থানার আওতাধীন।
ইতিহাস
নেছারাবাদ (স্বরূপকাঠি) উপজেলার পটভূমি:
পিরোজপুর জেলার দ্বিতীয় বৃহত্তম উপজেলা বা থানা নেছারাবাদ। ১৭৯০ সালে পিরোজপুর থানার উত্তরাংশে কাউখালী গ্রাম সংলগ্নে কালীগঙ্গা নদীর তীরে কেওয়ারী গ্রামে কেওয়ারী নামে একটি থানা স্থাপিত হয়। কালের প্রবাহে কেওয়ারী গ্রাম কালীগঙ্গা নদীতে বিলীন হয়। পরবর্তীতে সময়ে প্রশাসনিক সুবিধার জন্য ১৯০৬ সালে কেওয়ারী থানা স্থানান্তরিত হয় এবং স্বরূপকাঠীতে উহা পূনঃ প্রতিষ্ঠিত হয়।
বাংলা-বিহার উড়িষ্যার নবাব আলীবর্দী খানের কাছ থেকে এক সনদ গ্রহণের মধ্য থেকে বাংলা ১১৪৯ সালে (ইংরেজি ১৭৪২ সাল) রতনদি কালিকাপুর পরগনার সৃষ্টি হয়। এ পরগনাটিতপ্পে নাজিরপুরের অংশসহ অন্যান্য অঞ্চল নিয়ে স্বতন্ত্রভাবে গঠিত হয়। জনৈক রত্নেশ্বরের পুত্র কৃষ্ণ রাম এ পরগনার সঙ্গে সংযুক্ত হন। নাজিরপুর এবং সেলিমাবাদ পরগনার বিচ্ছিন্ন অংশ থেকে এ পরগনার জন্ম।
স্বরূপকাঠী থানা সংশ্লিষ্ট অঞ্চল রতনদি কালিকাপুর পরগনার অর্ন্তগত ছিল। মূল জমিদার এপরগনার রাজস্ব যথাসময়ে পরিশোধ করতে না পারলে, এ জমিদারীর অংশ তিন জনে খরিদ করেন। তারা হলেন, স্বরূপ চন্দ্র গুহ, বৃন্দাবন চক্রবর্তী এবং চন্দ্রনাথ সেন। স্বরূপকাঠীর জমিদার স্বরূপ চন্দ্রগুহের পৈতৃক নিবাস এ অঞ্চলেই ছিল বলে লোকশ্রুতি আছে।
হীরালাল গুপ্তের স্বাধীনতা সংগ্রামে বরিশাল বইয়ের ১৭ পৃষ্ঠায় উদ্বৃত আছে যে, ১৮৮০সালের পূর্বে বরিশালে ১৭ জন উকিল এবং ব্যারিষ্টারের মধ্যে স্বরূপ চন্দ্রগুহ ছিলেন স্বনামধ্যন্য এবং বিশেষভাবে প্রসিদ্ধ। তিনি এতটা সম্মান এবং প্রভাব প্রতিপত্তির অধিকারী ছিলেন যে, তার সঙ্গে আর কারো তুলনা হয় না। তিনিআরবি, ফার্সি, উর্দু প্রভৃতি ভাষায় বিশেষ ব্যুৎপন্ন ছিলেন। তার অসাধারণ বক্তৃতা ক্ষমতা ছিল। তার ফার্সি ভাষায় বিশুদ্ধ উচ্চরণের সঙ্গে আইনের বক্তৃতা শোনবার জন্য প্রত্যহ আদালত গৃহে লোকে লোকারণ্য হত। স্বরূপ চন্দ্রগুহ ওকলাতি করে বহু অর্থ উপার্জন করেছিলেন এবং বহু অর্থ ব্যয়ে জমিদারীর অংশ ক্রয় করে, ‘‘রায় চৌধুরী’’ আখ্যা লাভ কনের। ১৮৬৯ খ্রিষ্টাব্দে (বাংলা ১২৭৬বঙ্গাব্দে) বন্যায় দক্ষিণ শাহবাজপুরের গ্রামগুলো বিধ্বসতস্ত হওয়ায় স্বরূপচন্দ্র ৪০,০০০ (চল্লিশ হাজার) টাকা বিনা সুদে দুর্গত জনগণের সাহায্যার্থে ঋণ দিয়েছিলেন। এ মহৎ ব্যক্তিত্বের নামে স্বরূপকাঠী থানার নামকরণ হয় বলে কথিত আছে। অন্যদিকে স্বরূপ চন্দ্র গুহের পুত্র গোবিন্দ চন্দ্র গুহের নাম অনুসারে স্বরূপকাঠীর সারেংকাঠী উইনিয়নের একটি গ্রামের নাম গোবিন্দ গুহ কাঠীহয়। এরপর তাকে মুনিনাগ নামে আখ্যায়িত করা হয়। সেখানে এখনও স্বরূপ চন্দ্রগুহের বংশধরেরা বসবাস করছেন।
স্বরূপকাঠী ছিল গভীর জঙ্গল এবং জলাভূমিতে পূর্ণ। স্বরূপ দত্ত নামে জনৈক আবাদকারীজঙ্গল আবাদ করেন। তিনি জঙ্গল আবাদ করে গঞ্জ প্রতিষ্ঠা করেন। স্বরূপকাঠীরদত্ত পরিবারও তার বংশধর। তার নামে স্বরূপকাঠী হয়েছে বলে অন্য একটি জনশ্রুতি আছে।
অন্যভাবে কথিত আছে যে, এককালে সন্ধ্যা নদীর তীরে গাছপালা, বন বাদারে আবৃত গ্রামটির নয়নাভিরাম দৃশ্য সকলের দৃষ্টি আকর্ষণ করত। স্বরূপে তার পরিচিয়ের বিস্মৃতিএবং বিস্তর ঘটে। যার কারণে স্থানটির নাম হয় স্বরূপকাঁটি বা স্বরূপকাঠী। স্বরূপ অর্থ স্বীয় বা নিজ রূপ এবং কাঁটি বা কাঠি অর্থ একনর কন্ঠহার (সোনারকাটিঁ)। ১৯৮৫ সালে শর্ষিণার বিখ্যাত পীর, এ অঞ্চলের বুজর্গ অলি হজরত মাওলানা নেসার উদ্দিন-এর নামে স্বরূপকাঠী থানার নাম পরিবর্তন করে নেছারাবাদ নামকরণ করেন তৎকালীন প্রধানমন্ত্রী জাতীয় পার্টির চেয়ারম্যান হুসেন মুহম্মদ এরশাদ।পীর নেছার উদ্দীনের পুত্র আবু জাফর সালেহ সরাসরি মুক্তিযুদ্ধের বিপক্ষে অংশ নেয়ায়,মিলিটারিদের আশ্রয় দেয়ায় এবং রাজাকারদের প্রশিক্ষন দেয়ায়,স্বরূপকাঠির মুক্তিযোদ্ধারা এবং তৎকালীন সুশীল সমাজ উপজেলার নাম বদলের তীব্র প্রতিবাদ জানালেও তার কোন সুরাহা হয়নি। তবে নেছারাবাদ নামটি কাগজপত্রে থাকলেও এলাকাবাসীর কাছে এবং দেশজুড়ে স্বরূপকাঠি  নামটিই সমাদৃত ও প্রচলিত।
অর্থনীতি
কৃষি পণ্যের উৎপাদন সন্তোষজনক হলেও কাঠ ব্যবসার জন্য স্বরূপকাঠীর নাম দেশব্যপী পরিচিত। কাঠ ব্যবসা এখানকার প্রধান ব্যবসা হলেও বর্তমানে জাহাজ নির্মাণ শিল্প, বিভিন্ন কুটির শিল্পের মাধ্যমে ব্যবসা-বাণিজ্যে ব্যপক প্রসার ঘটেছে। এছাড়া এখানে নারকেল, সুপারি, পেয়ারা, আমড়া এবং কাঁচা তরকারীর ভাল বাজার রয়েছে,এ এলাকায় প্রচুর পরিমানে মালবাহী ট্রলার রয়েছে।
প্রধান শস্য
ধান, পেয়ারা, আমড়া, সুপারি, নারিকেল, কলা, পান মুড়ি।
জনসংখ্যার উপাত্ত
২০১১ সালের আদমশুমারি অনুযায়ী নেছারাবাদ উপজেলার মোট জনসংখ্যা ২,১১,০৩২ জন। এর মধ্যে পুরুষ ১,০৩,৮২০ জন এবং মহিলা ১,০৭,২১২ জন। মুসলিম ১,৫৯,০২৯, সনাতন ৫৩,০৬৯, বৌদ্ধ ৯৬, খ্রিষ্টান ৯, অন্যান্য ৯। মোট পরিবার ৪৮৪৯২ টি। ।
শিক্ষা
২০১১ সালের আদমশুমারি অনুযায়ী নেছারাবাদ (স্বরূপকাঠি) উপজেলার সাক্ষরতার হার ৬৮.৬%।
চিকিৎসা
স্বাস্থ্যকেন্দ্র উপজেলা স্বাস্থ্য কমপ্লেক্স ১, উপস্বাস্থ্য কেন্দ্র ২, পরিবার পরিকল্পনা কেন্দ্র ৪১, প্রাইভেট ক্লিনিক ২, কমিউনিটি ক্লিনিক ২২ ও ইপিআই কেন্দ্র ২৪১।
শিল্প কারখানা
এ উপজেলায় ১২ টি জাহাজ নির্মান শিল্প রয়েছে। একটি বিসিক শিল্প এলাকা রয়েছে। কিছু চালকল, চিড়ার কল এবং সুতা তৈরির কারখানা রয়েছে।
পরশুরাম উপজেলা
পরশুরাম উপজেলা বাংলাদেশের ফেনী জেলার একটি প্রশাসনিক এলাকা। পরশুরাম ফেনীর অন্তবর্তী একটা উপজেলা।
অবস্থান ও আয়তন
পরশুরাম উপজেলার আয়তন ৯৫.৭৬ বর্গ কিলোমিটার। এটি আয়তনের দিক থেকে ফেনী জেলার সবচেয়ে ছোট উপজেলা। এ উপজেলা ২৩৹ ১৩’ উত্তর অক্ষাংশ এবং ৯১৹ ২৬’ পূর্ব দ্রাঘিমা রেখায় অবস্থিত। এ উপজেলার উত্তর, পূর্ব ও পশ্চিম ভারতের ত্রিপুরা এবং দক্ষিণে ফুলগাজী উপজেলা। মুহুরী, কহুয়া ও সিলোনিয়া - এখানকার নদ-নদী।
ডায়াবেটিক কিটোঅ্যাসিডোসিস
ডায়েবেটিক কিটোঅ্যাসিডোসিস (Diabetic ketoacidosis) হচ্ছে ডায়াবেটিস মেলিটাস রোগের একটি সম্ভাব্য প্রাণঘাতী জটিলতা। এই জটিলতার লক্ষণগুলোর মধ্যে রয়েছে বমি করা, পেটব্যাথা, গভীরভাবে শ্বাস নেওয়া, মূত্রত্যাগের পরিমাণ বৃদ্ধি পাওয়া, দুর্বলতা, বিভ্রান্তির সৃষ্টি হওয়া, এবং কিছু ক্ষেত্রে চেতনা হ্রাস পাওয়া। অনেক ক্ষেত্রে আক্রান্ত রোগীর মুখে মিষ্টি ধরনের গন্ধের সৃষ্টি হতে পারে। লক্ষণগুলোর সূত্রপাত সাধারণত খুব দ্রুততার সাথে ঘটে। যেসকল লোকেরা জানেন না যে তাদের ইতোমধ্যেই বহুমূত্ররোগে আক্রান্ত তারা অনেক ক্ষেত্রে ডায়াবেটিক কিটোঅ্যাসিডোসিস ডায়াবেটিস থাকার প্রথম লক্ষণ হিসেবে এই শারীরিক জটিলতার সম্মুখীন হতে পারেন।
পরশুরাম উপজেলা
ইতিহাস
উপজেলা সৃষ্টির সাথে সাথে এ পরশুরাম উপজেলা গঠিত হয়। তৎসময়ে ১০টি ইউনিয়ন নিয়ে যাত্রা শুরু করে। গত ২০০২ সালের ২৭ শে মার্চ পরশুরাম উপজেলা ভেঙ্গে ফুলগাজী উপজেলা গঠিত হওয়ায় বর্তমানে ১টি পৌরসভা ও ৩টি ইউনিয়ন নিয়ে পরশুরাম উপজেলা। বিগত ১৯৮৩ সাল থেকে এ উপজেলার কার্যক্রম পরিচালিত হচ্ছে। কথিত আছে, অত্র এলাকায় জনৈক পরশুরাম চৌধুরী নামীয় একজন জমিদারের নামে পরশুরাম উপজেলার নামকরণ করা হয়।
ডায়াবেটিক কিটোঅ্যাসিডোসিস
সাধারণত টাইপ ১ ডায়াবেটিসে আক্রান্তদের ক্ষেত্রেই এই জটিলতার সম্মুখীন হওয়ার সম্ভাবনা বেশি তবে সুনির্দিষ্ট কিছু ক্ষেত্রে অন্য ধরনের ডায়াবেটিসে আক্রান্তদেরও এই জটিলতা হতে পারে। এই জটিলতার সৃষ্টির কারণগুলোর মধ্যে রয়েছে সংক্রমণ, সঠিকভাবে ইনসুলিন গ্রহণ না করা, স্ট্রোক, এবং নির্দিষ্ট কিছু ওষুধ, যেমন স্টেরয়েড। শরীরে ইনসুলিনের অভাবে ডায়াবেটিক কিটোঅ্যাসিডোসিসের সৃষ্টি হয়, কারণ ইনসুলিনের অভাবে শরীর শর্করা বিপাকের মাধ্যমে শক্তি উৎপন্ন করতে না পারায়, শরীর ফ্যাটি এসিডের মাধ্যমে শক্তি উৎপাদন করা শুরু করে যার ফলশ্রুতিতে শরীরে অম্লীয় কিটোন বডির তৈরি হয়। রোগনির্ণয়ের জন্য রক্তে উচ্চমাত্রার শর্করার উপস্থিতি, নিম্নমাত্রার পিএইচ, এবং প্রশ্রাবে বা রক্তে কিটো এসিডের পরিমাণের ওপর নির্ভর করা হয়।
পরশুরাম উপজেলা
ভাষা ও সংস্কৃতি
পরশুরাম উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ও সংস্কৃতি গঠনে ভূমিকা রেখেছে। বাংলাদেশের দক্ষিণ-পূর্ব অঞ্চলে অবস্থিত এই উপজেলার তিন দিকে ঘিরে রয়েছে ভারতের ত্রিপুরা রাজ্য। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। পরশুরাম উপজেলার আঞ্চলিক ভাষার সাথে সন্নিহিত নোয়াখালীর ভাষার অনেকটা সাযুজ্য রয়েছে।
ডায়াবেটিক কিটোঅ্যাসিডোসিস
প্রাথমিকভাবে ইন্ট্রাভেনাস ফ্লুইড থেরাপি ও ইনসুলিন প্রয়োগের মাধ্যমে ডায়াবেটিক কিটোঅ্যাসিডোসিসের চিকিৎসা শুরু হয়। জটিলতার মারাত্মকতার ওপর ভিত্তি করে ইনসুলিন সরাসরি রক্তে বা প্রচলিত পদ্ধতিতে পেশির ওপর ইনজেকশন হিসেবে প্রয়োগ করা হতে পারে। সাধারণত এসবের পাশাপাশি রক্তে পটাশিয়ামের মাত্রা নেমে যাওয়া ঠেকাতে রক্তে পটাশিয়ামও প্রয়োগ করা হয়। চিকিৎসাকালীন সময়ে নিয়মতি রক্তে শর্করা ও পটাশিয়ামের মাত্রা পরীক্ষা করে দেখা হয়। আক্রান্ত ব্যক্তি যদি কোনো ধরনের ব্যাকটেরিঘটিত সংক্রমণে আক্রান্ত থাকেন তবে সেটি আরোগ্যের জন্য অ্যান্টিবায়োটিক প্রয়োগ করার প্রয়োজন হতে পারে। যেসব ক্ষেত্রে রক্তের পিএইচের মাত্রা খুব বেশি মাত্রায় কম থাকে, সেক্ষেত্রে সোডিয়াম বাইকার্বনেট দেওয়া যেতে পারে, কিন্তু এর কার্যকারীতার নিশ্চয়তার ব্যাপারে সুস্পষ্ট কোনো প্রমাণ পাওয়া যায় নি এবং এর প্রয়োগ সুপারিশও করা হয় না।
বিবি মরিয়ম মসজিদ
বিবি মরিয়ম মসজিদ বাংলাদেশের নারায়ণগঞ্জ জেলার কিল্লারপুলে অবস্থিত একটি মসজিদ যেটি মুগল স্থাপত্যশৈলীর অনন্য নিদর্শন। বর্তমানে মসজিদটি কিল্লারপুল শাহী জামে মসজিদ নামে পরিচিত।
ইতিহাস ও স্থাপত্যশৈলী
তিন গম্বুজ বিশিষ্ট মসজিদটির মাঝের গম্বুজটি সবচেয়ে বড়। গম্বুজের নিচের দিকের পত্রাকার অলঙ্করণ এবং সচ্ছিদ্র মারলন নকশায় অনুসরণ করা হয়েছে প্রচলিত রীতি। ছাদের উপরে শুধু সামনের দিকের প্যানেলেই পত্রাকার অলঙ্করণ বিদ্যমান।
মসজিদের পূর্বদিকে রয়েছে তিনটি প্রবেশপথ। মাঝের প্রবেশপথটি সবচেয়ে প্রশস্ত। দক্ষিণ ও উত্তর দিকে একটি করে জানালা বিদ্যমান যেটি মসজিদ নির্মাণের পরবর্তী সময়ে নির্মিত বলে ধারণা করা হয়।
মসজিদটি বহুবার সংস্কার করা হয়েছে। এজন্য মসজিদটির আদিরূপের অনেকটাই আর অবশিষ্ট নাই। পূর্বদিকের স্তম্ভের উপর টিন শেড বারান্দা নির্মাণের ফলে মসজিদের সামনের দিকের অবয়ব অনেকটাই ঢাকা পড়ে গিয়েছে। মসজিদটিতে এখনো নামায আদায় করেন মুসল্লিরা।
শ্রীনাথ শেখর
শ্রীনাথ শেখর পঞ্চকোট রাজ্য শাসনকারী শেখর রাজবংশের ছাপ্পান্নতম রাজা ছিলেন।
সংক্ষিপ্ত পরিচিতি
শ্রীনাথ শেখর পঞ্চকোট রাজ্য শাসনকারী শেখর রাজবংশের পঞ্চান্নতম রাজা দ্বিতীয় রাঘব শেখরের পুত্র ছিলেন। তিনি ১৪৭৮ খ্রিষ্টাব্দ হতে ১৫১৮ খ্রিষ্টাব্দ পর্য্যন্ত বিষ্ণুনারায়ণ উপাধি গ্রহণ করে রাজ্য শাসন করেন। হীরালাল শেখর নামক তার এক পুত্র ছিল।
ওমানের মুহাফাজাহ
ওমান সালতানাত ২০১১ সালের ২৮ অক্টোবর থেকে মোট এগারোটি মুহাফাজাহ-এ (গভর্নরেট) বিভক্ত।  ১১টি গভর্নরের প্রতিটিকেই আবারউইলিয়াতে (প্রদেশ) বিভক্ত করা হয়েছে।
২০১১-পূর্ব অঞ্চল এবং মুহাফাজাহ
২০১১ সালের ২৮ অক্টোবরের আগ পর্যন্ত ওমান মোট পাঁচটি অঞ্চল (মিনতাকাহ) এবং চারটি মুহাফাজাহে (মুহফাজাহ) বিভক্ত ছিল।
অন্নদানগর রেলওয়ে স্টেশন
অন্নদানগর রেলওয়ে স্টেশন  বাংলাদেশের রংপুর বিভাগের রংপুর জেলার একটি রেলওয়ে স্টেশন।
অবস্থান
অন্নদানগর রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত।
ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে  ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় অন্নদানগর রেলওয়ে স্টেশন তৈরি করা হয়।
মাদারফাকার
মাদারফাকার (বাংলা কথ্যভাষায়: মাদারচোদ) একটি ইংরেজি অশ্লীল শব্দ বা গালি। যদিও শব্দটি সাধারণত অত্যন্ত আপত্তিকর বলে বিবেচিত হয়, এটি খুব কমই আক্ষরিক অর্থে ব্যবহৃত হয়। বরং এটি একটি নিকৃষ্ট, ঘৃণ্য, দুষ্ট ব্যাক্তিকে উদ্দেশ্য করে বলা হয়, বা এটি দ্বারা কখনো কখনো বিশেষভাবে কঠিন বা হতাশাজনক পরিস্থিতিকে বুজানো হয়। আক্ষরিক অর্থে এটি মূলত বুজায় যে একজন ব্যক্তি অন্য ব্যক্তির মা বা তাদের নিজের মায়ের সাথে যৌন কার্যকলাপে লিপ্ত হয়। বিকল্পভাবে, এটি একটি প্রশংসনীয় শব্দ হতে পারে, যেমনটি ব্যাডাস মাদারফাকার শব্দে, যার অর্থ একটি নির্ভীক এবং আত্মবিশ্বাসী ব্যক্তি।
নাজিরপুর উপজেলা
নাজিরপুর উপজেলা বাংলাদেশের পিরোজপুর জেলার অন্তর্গত একটি প্রশাসনিক এলাকা।
অবস্থান
উত্তরে গোপালগঞ্জ জেলার টুঙ্গিপাড়া উপজেলা, দক্ষিণে পিরোজপুর সদর উপজেলা ও বাগেরহাট জেলার কচুয়া উপজেলা, পূর্বে নেছারাবাদ উপজেলা ও বরিশাল জেলার বানারীপাড়া উপজেলা, পশ্চিমে বাগেরহাট জেলার কচুয়া উপজেলা ও চিতলমারী উপজেলা।
জনসংখ্যার উপাত্ত
২০১১ সালের আদমশুমারি অনুযায়ী নাজিরপুর উপজেলার মোট জনসংখ্যা ১,৮০,৪০৮ জন। এর মধ্যে পুরুষ ৮৯,৭১১ জন এবং মহিলা ৯০,৬৯৭ জন। মোট পরিবার ৪০,৫৬১টি।
শিক্ষা
২০১১ সালের আদমশুমারি অনুযায়ী নাজিরপুর উপজেলার সাক্ষরতার হার ৫৯.৩%।
প্রাথমিক বিদ্যালয় ১৭৩ টি, নিম্ন মাধ্যমিক বিদ্যালয় ১০, টি, মাধ্যমিক বিদ্যালয় ৪৩ টি, মাদ্রাসা ১২ টি, কলেজ ০৯ টি, কারিগরি কলেজ ০১ টি। উল্লেখযোগ্য শিক্ষাপ্রতিষ্ঠানের মধ্যে রয়েছে;
ডাউকী ইউনিয়ন
ডাউকী ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ৬৫.৩২ কিমি২ (২৫.২২ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৭৩১ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৫টি।
শিক্ষা
মাধবপুর মডেল হাইস্কুল
জয়ন্তিয়া
জয়ন্তিয়া, যারা পনার বা সিন্টেঙ্গ নামেও পরিচিত, হল ভারতের মেঘালয় রাজ্যের খাসিয়া জনগোষ্ঠীর একটি উপ-উপজাতি গোষ্ঠী। এই উপজাতির মানুষ মাতৃবংশ। তারা জয়ন্তিয়া ভাষায় কথা বলে, যেটি অস্ট্রো-এশীয় ভাষা পরিবারের অন্তর্গত এবং খাসি ভাষার সাথে খুব মিল যুক্ত। জয়ন্তিয়া জনগণ ভারতের মেঘালয়ের পশ্চিম জয়ন্তিয়া পাহাড় এবং পূর্ব জয়ন্তিয়া পার্বত্য জেলার অধিবাসী। তারা নিজেদেরকে "কি খুন হাইনিউ ট্রেপ" (৭-কুটিরের শিশু) বলে ডাকে। তাদের প্রধান উৎসব হল বেহেদেইনখলাম, চাদ সুকরা, চাদ পাস্তিয়েহ এবং লাহো নৃত্য।
ব্যুৎপত্তি
"পনার" নামটি হল একটি অন্তঃনাম, যেখানে "জয়ন্তিয়া" এবং "সিন্টেঙ্গ" হল বহিঃনাম। "জয়ন্তিয়া" শব্দটি একটি সাবেক রাজ্যের নাম থেকে এসেছে, যেটি হল জয়ন্তিয়া রাজ্য, এর শাসক ছিল সিন্টেঙ্গরা। একটি তত্ত্ব বলে যে "জয়ন্তিয়া" শব্দটি জয়ন্তী দেবী বা জৈন্তেশ্বরীর মন্দিরের নাম থেকে উদ্ভূত হয়েছে। তিনি ছিলেন হিন্দু দেবী দুর্গার অবতার। অন্য একটি তত্ত্ব বলে যে নামটি একটি প্রাক্তন বসতি সুতঙ্গা থেকে সিন্টেঙ্গ এর মাধ্যমে এসেছে; জয়ন্তী দেবীর পৌরাণিক কাহিনী সম্ভবত জয়ন্তিয়া রাজ্যের হিন্দুকরণের পরে তৈরি হয়েছিল।
ইতিহাস
খাসি উপজাতির সমস্ত উপ-উপজাতির মতো, জয়ন্তিয়া উপ-উপজাতিদের নিজস্ব কোনো নথিভুক্ত ইতিহাস নেই। অবশ্য, আসামের বুরঞ্জী ঘটনাপঞ্জি এবং ব্রিটিশ নথিতে তাদের উল্লেখ আছে।
খাসি উপজাতির অন্যান্য উপ-উপজাতির মতো, জয়ন্তিয়া জনগণও কি হাইনিউ ট্রেপ (সাত মা বা সাতটি পরিবার) এর বংশধর বলে দাবি করে। মধ্যযুগের জয়ন্তিয়া রাজ্যের শাসকরা সিন্টেঙ্গ সম্প্রদায়ের অন্তর্ভুক্ত ছিল। রাজ্যটি ১৮৩৫ সালে ব্রিটিশ ইস্ট ইন্ডিয়া কোম্পানি নিয়ে নেয় এবং আসাম প্রদেশে একীভূত করে। ১৯৭২ সালে স্বাধীন ভারতে মেঘালয় রাজ্য প্রতিষ্ঠার পর এই অঞ্চলে জয়ন্তিয়া পার্বত্য জেলা প্রতিষ্ঠিত হয়েছিল। জৈন্তাপুর উপজেলা, সিলেট, বাংলাদেশে জয়ন্তিয়ারা রয়েছে।
ধর্ম
জয়ন্তিয়াদের আদি উপজাতীয় ধর্ম নিয়ামত্রে নামে পরিচিত। জয়ন্তিয়া আদিবাসীরা বিশ্বাস করে যে তাদের ধর্ম ঈশ্বর প্রদত্ত (মানুষ দ্বারা প্রতিষ্ঠিত নয়) এবং ঈশ্বরের আদেশে এই পৃথিবীতে আসে। ঈশ্বরের দ্বারা নির্দেশিত তিনটি মূল নীতি হল কামাই ইয়ে হক, টিপব্রু টিপব্লাই এবং টিপকুর টিপখা। তারা সঠিক জীবিকার উপর ভিত্তি করে সঠিক জীবনযাপন এবং অনুশীলন; ঈশ্বরের কাছে পৌঁছানোর জন্য সহনাগরিকদের প্রতি কর্তব্য পালন; এবং পিতা ও মাতার গোষ্ঠীর সদস্যদের প্রতি সম্মান প্রদর্শন করা সূচিত করে। তাই, নিয়ামত্রে ঈশ্বর উপলব্ধি অর্জনের জন্য সহ-নাগরিকের প্রতি সম ব্যবহার করার উপর জোর দেয়।
রজনীগন্ধা (চলচ্চিত্র)
চলচ্চিত্রটি ১৪ অক্টোবর, ১৯৮২ বাংলাদেশে মুক্তি পায়। এই ছবিতে অভিনয়ের জন্য আয়েশা আখতার ৭ম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রী এবং গীত রচনার জন্য মাসুদ করিম শ্রেষ্ঠ গীতিকার বিভাগে পুরস্কার অর্জন করে।
কাহিনী সংক্ষেপ
তপন বিলাত থেকে দেশে এসে তার বাবার ব্যবসা দেখাশুনা করছে। তার মাকে তাকে বিয়ে দিতে চায় তার ছোটবেলার বান্ধবীর মেয়ে সুধার সাথে। সুধাকে তপনের পছন্দ নয় কিন্তু মায়ের মন রক্ষার্থে তাকে বিয়ে করতে হয়। সুধা নতুন পরিবারে এসে তার কর্তব্য পালন করতে থাকে। অচিরেই সে শাশুরি ও ননদের প্রিয়পাত্র হয়ে ওঠে। পরিবারের সবাই সুধাকে পেয়ে খুশি হলেও খুশি হতে পারে না তপন। তাই সে ছুটে যায় বারবার কেটির কাছে। সুধা কি পারবে তপনকে কেটির কাছ থেকে ফিরিয়ে আনতে!!!
পুরস্কার
জাতীয় চলচ্চিত্র পুরস্কার
টিবৌচাইনা লেপিডোটা
টিবৌচাইনা লেপিডোটা (দ্বিপদ নাম:Tibouchina lepidota) হচ্ছে ১৮৭১ সালে বর্ণিত টিবৌচাইনা গণের একটি উদ্ভিদ। এটি ছোট আকারের পূষ্প ধারণকারী বৃক্ষ। এটা প্রকৃতপক্ষে দক্ষিণ আমেরিকার আদি বাসিন্দা। হেমন্তে এটার ফুল গাঢ় নীল বেগুনী থেকে শুরু করে হালকা গোলাপী বেগুনাভ রঙের হয়ে থাকে।
গাছটি কে নিজের ইচ্ছেমত ছেটে নানা আকৃতি দেয়া যায় বাগানের চাহিদা অনুযায়ী। এটা অস্ট্রেলিয়াতে রাস্তার ধারে সারিবদ্ধ ভাবে লাগানো থাকে, খুব বেশি যত্ন লাগে না। উপউষ্ণমণ্ডলীয় জলবাযুভাবাপন্ন এলাকায় শীতকালেও চিরহরিৎ থাকে। বৃক্ষটি তুষারপাত সহ্য করতে পারে না।
কালিয়া ইউনিয়ন
কালিয়া ইউনিয়ন বাংলাদেশের ঢাকা বিভাগের টাঙ্গাইল জেলার অন্তর্গত সখিপুর উপজেলার একটি ইউনিয়ন।
ভৌগোলিক উপাত্ত
কালিয়া ইউনিয়নের মোট আয়তন ১৭১৭৩ একর। ঘরবাড়ির সংখ্যা ১৩১৩৭ টি। গ্রাম সংখ্যা ১৭ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী কালিয়া ইউনিয়নের মোট জনসংখ্যা ৪৯,২৭০ জন। প্রতি ব:কি: এ ৭৬৫ জন লোক বাস করে।
যোগাযোগ ব্যবস্থা
ঢাকা-গোরাই, মির্জাপুর-সখিপুর-কচুয়া-কালিয়া-বড়চওনা-সাগরদিঘী; এই রাস্তাটি পাকা। কিছু কিছু রাস্তা আধাপাকা তবে বেশির ভাগ রাস্তা সম্পূর্ণ কাঁচা।
অর্থনীতি
থাম্ব|কালিয়া ইউনিয়ন পরিষধ কালিয়া ইউনিয়নের অর্থনৈতিক দিক থেকে বিগত ১০ বছরে বড়চওনা বাজার উচ্চবস্থায় আহরণকরছ । বড়চওনার পরেই অর্থনৈতিক ভাবে উদিয়মান কচুয়া বাজার। এরপর থাকছে কালিয়া বাজার,কুতুবপুর বাজার। তৎকালীন সময় বড়চওনার গ্রীষ্মকালীন অর্থনীতি সতেজ রাখত বড়চওনার কাঠাল বাজার এবং কুতুবপুরের অর্থনীতি সতেজ রাখত কুতুবপুরের কলার বাজার। বর্তমান অর্থনীতির অংশীদার বাহক হিসেবে কালিয়া ইউনিয়ন ব্যাপি লেয়ার মুরগি ও ব্রয়লার মুরগি পালন এবং খামান প্রক্রিয়া প্রসারণ যথেষ্ট গ্রহণযোগ্যতা পেয়েছে এবং অাঞ্চলিক অর্থনীতিতে বিশেষ ভূমিকা রাখছে।
ভারতের উপরাষ্ট্রপতি নির্বাচনের তালিকা
উপরাষ্ট্রপতি পরোক্ষভাবে, সংসদের উভয় কক্ষের সদস্যদের (নির্বাচিত এবং মনোনীত) সমন্বয়ে গঠিত একটি ইলেক্টোরাল কলেজ দ্বারা, একক হস্তান্তরযোগ্য ভোট ব্যবহার করে আনুপাতিক প্রতিনিধিত্ব ব্যবস্থার মাধ্যমে এবং ভোট গোপন ব্যালটের মাধ্যমে নির্বাচিত হয়। উপরাষ্ট্রপতির নির্বাচন রাষ্ট্রপতি নির্বাচনের থেকে কিছুটা আলাদা কারণ রাজ্যের বিধানসভার সদস্যরা নির্বাচনী সংস্থার অংশ নয় কিন্তু রাজ্যসভার মনোনীত সদস্যরা এর অংশ।
অমৃত মন্দির
অমৃত মন্দির হল বাংলাদেশের উত্তর-পূর্বাঞ্চলের হবিগঞ্জ জেলার লাখাই উপজেলায় অবস্থিত একটি মন্দির ও আশ্রম।
অবস্থান
অমৃত মন্দিরটি বাংলাদেশের হবিগঞ্জ জেলার লাখাই উপজেলার বামৈ ইউনিয়নের কাটিহারা মৌজার বামৈ গ্রামে অবস্থিত।
ইতিহাস
ঠাকুর দয়ানন্দ দেব কর্তৃক এই মন্দিরটি ১৯১৮ সালে প্রতিষ্ঠা করা হয়।
আংকে মসজিদ
আংকে মসজিদ (Angke Mosque), আনুষ্ঠানিকভাবে মসজিদ জামি আংকে বা মসজিদ আল-আনওয়ার নামে পরিচিত, ইন্দোনেশিয়ার জাকার্তার তাম্বোরে অবস্থিত একটি মসজিদ। এটি জাকার্তার প্রাচীনতম মসজিদগুলির একটি। সুষ্ঠ রক্ষণাবেক্ষণ এবং আসল রূপ ধরে রাখার কারণে ঐতিহাসিক ডেনিস লোমবার্ড মসজিদটিকে 'উনে ডেস প্লাস ইলেগান্তেস দে লা ভিয়েল ভিলা' বা পুরাতন শহরের সবচেয়ে অভিজাত ভবনগুলির একটি হিসেবে অভিহিত করেছেন। মসজিদের ইতিহাস জাকার্তার ঔপনিবেশিক বহুজাতিক এবং বহুস্তর বিশিষ্ট জাতিসত্তার প্রতিফলিত করে।
ইতিহাস
মসজিদের আশেপাশের গ্রামের বসতি কাম্পুং গোয়েস্তি নামে পরিচিত ছিল, কারণ এখানে কাপিতান গোয়েস্টি কুট বাদুলুরের নেতৃত্বে বালিনিজ সম্প্রদায়ের লোকেরা বসতি স্থাপন করেছিল। অষ্টাদশ শতাব্দীর মাঝামাঝি সময়ে এই সম্প্রদায়টি তাদের পূর্বপুরুষদের ধর্মমত হিন্দু ধর্ম থেকে ইসলাম ধর্মে রূপান্তরিত হয়েছে বলে মনে করা হয়।
মসজিদটি ১৭৬১ সালের ২ এপ্রিল প্রতিষ্ঠিত হয়েছিল। মসজিদের প্রধান হিতৈষী নিওনিয়া তান এবং নির্মাণ ঠিকাদার সাইখ লিয়ং তান উভয়ই ধর্মান্তরিত মুসলিম ছিলেন এবং তারা চীনের বাটাভিয়ার স্থানীয় সম্প্রদায় থেকে আগত।
মসজিদটি আংকে নামে পরিচিত একটি খালের কাছাকাছি অবস্থিত। খালটি হক্কিয়ান আং, রক্ত এবং কে করকাস বা মৃতদেহ নামেও পরিচিত। খালটি একটি কসাইখানার কাছে অবস্থিত ছিল তাই এটি রক্ত এবং মৃতদেহ দ্বারা দূষিত ছিল। তাই একে রক্ত খালও বলা হয়। এই এলাকাটি এখনও পেজাগালান ("কসাইখানা") নামে পরিচিত। ১৮৫৬ সালে পন্টিয়ানাকের সুলতান প্রিন্স সিরিফ হামিদ ডাচদের হাতে বন্দী হন এবং তাকে মাংগাদুয়ায় বন্দী করে রাখা হয়। ১৮৫৮ সালের ১৭ জুলাই তিনি মারা গেলে তাকে মসজিদের সামনে সমাহিত করা হয়। পন্টিয়ানাকের লোকেরা প্রায়শই তার সমাধিতে যেতেন এবং তাদের অনেকেই আংকেতে থাকার সিদ্ধান্ত নিয়েছিলেন। এই এলাকায় অনেক চীনা ধর্মপ্রাণ মুসলমান রয়েছে। মসজিদের কাছাকাছি অনেক সমাধির পাথরে চীনা এবং আরবি শিলালিপি রয়েছে।
আংকে মসজিদটি বহুবার পুনঃনির্মাণ করা হয়েছে। সর্বশেষ ১৯৮৫-১৯৮৭ সালে এটি পুনঃনির্মাণ করা হয়। মসজিদ ভবনটি একটি সাংস্কৃতিক ঐতিহ্য এবং আইন দ্বারা সুরক্ষিত।
স্থাপত্য
এটি জাকার্তার একমাত্র মসজিদ যেটি নির্মিত হওয়ার পর থেকে এখনও অপরিবর্তিত রয়েছে। মসজিদটির ছাদ দুই স্তর বিশিষ্ট। এটির স্থাপত্য জাভার ঐতিহ্যবাহী মসজিদের স্থাপত্যশৈল অনুসরণ করে করা হয়েছে। যদিও উপাসনালয় জুড়ে বালিনিজ, চীনা এবং ডাচসহ বিভিন্ন স্থাপত্য উপাদান বিদ্যমান রয়েছে।
মসজিদের জানালার শাটারে বালিনিজ উপাদান বিদ্যমান। এটির ছাদের টিপস বালিনিজ পুঙ্গেলের আকার ধারণ করেছে, যা ঐতিহ্যবাহী বালিনিজ স্থাপত্যের মতো বাঁকানো। ছাদের বন্ধনী নির্মাণের ক্ষেত্রে চীনা স্থাপত্য রীতি অনুসরণ করা হয়েছে। ছাদে কিছু আলংকারিক উপাদান চীনা পদ্মের রূপ নিয়েছে, যা বৌদ্ধ জ্ঞানের প্রতীক হিসেবে বিবেচিত। মসজিদের প্রধান দরজা ও জানালার অলংকরণে ডাচ ঔপনিবেশিক প্রভাব স্পষ্ট।
মসজিদটির আকার মাত্র ১৫ x ১৫ মিটার, যা ৪০০ বর্গমিটার জমির উপর স্থাপিত। মসজিদ কমপ্লেক্সে একটি কবরস্থান রয়েছে।
খড়মপুর মাজার শরীফ
খড়মপুর মাজার শরীফ ব্রাহ্মণবাড়িয়া জেলার আখাউড়া উপজেলার খড়মপুরে অবস্থিত একটি মাজার শরীফ। মাজারটি ২৬০ একর জমির উপরে অবস্থিত।
ইতিহাস
১৩০৩ সালে হযরত শাহজালাল (র) ইসলাম প্রচারের জন্য ৩৬০ জন আউলিয়া নিয়ে এসেছিলেন সিলেটে। এই ৩৬০ জন শিষ্যের মাঝে অন্যতম ছিলেন সৈয়দ আহমদ গেছুদারাজ কল্লা শহীদ (র)। তিনি হযরত শাহজালাল (র) খুব কাছের লোক ছিলেন।
খড়মপুর মাজার শরীফ সম্পর্কে কাহিনি প্রচলিত আছে সেটা হল, সে সময় খড়মপুর গ্রামের জেলেরা তিতাস নদীতে মাছ ধরত। একদিন চৈতন্য দাস ও তার সঙ্গীরা তিতাস নদীতে মাছ ধরার সময় হঠাৎ তাদের জালে একটি খণ্ডিত মস্তক আটকা পড়ে। বিষয়টি দেখে জেলেরা ভীতসন্ত্রস্ত হয়ে পড়ে। খণ্ডিত মস্তকটি উঠাতে গেলে আল্লাহর কুদরতে খণ্ডিত মস্তকটি বলে ওঠে, "একজন আস্তিকের সাথে আর একজন নাস্তিকের কখনো মিল হতে পারে না। তোমরা যে পর্যন্ত কলেমা পাঠ করে মুসলমান না হবে ততক্ষণ আমার মস্তক স্পর্শ করবে না।" খণ্ডিত মস্তকের কাছ থেকে এই কথা শোনার পর চৈতন্য দাস ও তার সাথীরা হিন্দু ধর্ম ত্যাগ করে ইসলাম ধর্ম গ্রহণ করে। খণ্ডিত মস্তকের নির্দেশ অনুযায়ী ইসলামি মতে খণ্ডিত মস্তকটি দাফন করে এবং তারা মাজারটির খাদেমদারিতে নিযুক্ত হন।
বিভিন্ন ঐতিহাসিকগণ অনুমান করেন যে, তরফ রাজ্যেও রাজা আচক নারায়ণের সঙ্গে হজরত শাহজালালের প্রধান সেনাপতি হযরত সৈয়দ নাসিরউদ্দিন (র) যে যুদ্ধ পরিচালনা করেন সে যুদ্ধে হযরত সৈয়দ আহমদ গেছুদারাজ (র) শহিদ হন এবং তার খণ্ডিত মস্তক তিতাসের স্রোতে ভেসে আসে।
প্রতি বছর মাজারটিতে ওরস উৎসব অনুষ্ঠিত হয়। ওরস উৎসবে গেছুদারাজ কল্লা শহীদ (র) বহু ভক্তের আগমন ঘটে।
কার্ল ও'ডোনেল
কার্ল ও'ডোনেল (জন্ম ২১ মে ১৯৮৭, রোটোরুয়ায় ) একজন নিউজিল্যান্ডীয় সাঁতারু। তিনি ২০১২ গ্রীষ্মকালীন অলিম্পিকে ৪ × ১০০ মিটার মেডলে রিলে ইভেন্টে প্রতিদ্বন্দ্বিতা করেছিলেন।
আরতী আগারওয়াল
আরতী আগারওয়াল (৫ই মার্চ ১৯৮৪ - ৬ই জুন ২০১৫) একজন ভারতীয়-আমেরিকান অভিনেত্রী, যিনি মূলত তেলুগু চলচ্চিত্রে (যেটি টলিউড নামে অধিক পরিচিত ) কাজ করেন। তিনি অভিনেত্রী অদিতি আগারওয়ালের বড় বোন ছিলেন।
প্রারম্ভিক জীবন এবং পেশা
আরতী আগারওয়াল ১৯৮৪ সালের ৫ই মার্চ তারিখে মার্কিন যুক্তরাষ্ট্রের নিউ জার্সির এক গুজরাটি পরিবারে জন্মগ্রহণ করেছিলেন। তার বাবার নাম শশাঙ্ক, যিনি একটি হোটেলের দেখাশোনা করতেন; অন্যদিকে তার মায়ের নাম ভীমা, যিনি একজন গৃহিণী। তার দুই ভাই-বোন আছে। তাঁর মাত্র ১৪ বছর বয়সে, অভিনেতা সুনীল শেঠী তাকে দেখেছিলেন এবং পরবর্তীতে সুনীল তাঁকে পেন্সিল্‌ভেনিয়া র ফিলাডেলফিয়ায় অনুষ্ঠিত এক অনুষ্ঠানের মঞ্চে নৃত্য পরিবেশন করতে আমন্ত্রণ জানান। তার নৃত্য পরিবেশনের পর, সুনীল তার বাবাকে বলেছিলেন মেয়েকে বলিউডে অভিনয় করার ক্ষেত্রে উৎসাহিত করতে। মাত্র ১৬ বছর বয়সে, তিনি জয় আগস্টাইন পরিচালিত পাগলপন নামক চলচ্চিত্রে অভিনয়ের মাধ্যমে বলিউডে অভিষেক করেন।
আগারওয়াল অভিনেতা ভেঙ্কটেশের বিপরীতে নুয়্যু নাকু নাচাওয়ে অভিনয়ের মাধ্যমে তেলুগু চলচ্চিত্রে অভিষেক করেন। তিনি একজন অ-তেলুগু ভাষার অভিনেত্রী হওয়া সত্ত্বেও তার অভিনয় জীবনে চিরঞ্জীবী, নন্দমুরি বলকৃষ্ণ, আক্কিনেনি নাগার্জুনা, প্রভাস, মহেশ বাবু, রবি তেজা এবং এন টি রামা রাও জুনিয়রের মতো প্রখ্যাত ভারতীয় চলচ্চিত্র তারকাদের সাথে অভিনয় করেছেন।
২০০৫ সালে, দ্য হিন্দু এক প্রতিবেদনে জানিয়েছিল যে, আগরওয়াল মাথার অভ্যন্তরে আঘাত পেয়ে হায়দ্রাবাদের জুবিলি হিলসের অ্যাপোলো হাসপাতাল ভর্তি হওয়ার পরে আত্মহত্যার চেষ্টা করেছিলেন।
২০০৭ সালে আগারওয়াল মার্কিন যুক্তরাষ্ট্র ভিত্তিক ভারতীয় সফটওয়্যার ইঞ্জিনিয়ার উজ্জ্বল কুমার আগারওয়ালের সাথে বিবাহ বন্ধনে আবদ্ধ হয়েছিলেন, কিন্তু ২০০৯ সালে এই দম্পত্তির বিচ্ছেদ হয়ে গিয়েছিল।
মৃত্যু
২০১৫ সালের ৬ই জুন তারিখে, নিউ জার্সির আটলান্টিক সিটির আটলান্টিকেয়ার আঞ্চলিক মেডিকেল সেন্টারে আগারওয়ালকে নিয়ে যাওয়া হলে কর্তব্যরত চিকিৎসকেরা তাকে মৃত ঘোষণা করে। মৃত্যুর ছয় সপ্তাহ আগে আগারওয়ালের লাইপোসাকশন শল্য চিকিৎসা (চর্বি অপসারণ পদ্ধতি) করা হয়েছিল। রিপোর্টে বলা হয়েছে যে, মৃত্যুর আগে তিনি প্রচণ্ড শ্বাসকষ্টজনিত সমস্যায় ভুগছিলেন। তবে ভারতীয় সংবাদপত্র বলেছে যে, অভিনেতা তরুণ তার প্রেমের প্রস্তাব প্রত্যাখান করায় তিনি হতাশাগ্রস্থ হয়ে পড়েছিলেন (যদিও এটি নিশ্চিত কোন সংবাদ নয়)।    তার ম্যানেজার জানিয়েছিলেন যে, আগারওয়ালের মৃত্যুর কারণ হচ্ছে হৃৎযন্ত্রের ক্রিয়া বন্ধ হওয়া।  তিনি মৃত্যুর পূর্বে এগ হারবার টাউনশিপে তার বাবা-মায়ের সাথে থাকতেন।
অন্তরঙ্গ সম্পর্ক
অন্তরঙ্গ সম্পর্ক হল আন্তঃব্যক্তিক সম্পর্ক যা শারীরিক বা মানসিক অন্তরঙ্গতা জড়িত। যদিও অন্তরঙ্গ সম্পর্ক সাধারণত যৌন সম্পর্ক, এটি অ-যৌন সম্পর্কও হতে পারে যাতে পরিবার, বন্ধুবান্ধব বা পরিচিতজন জড়িত থাকে।
মানসিক ঘনিষ্ঠতা এক বা একাধিক ব্যক্তিকে পছন্দ বা ভালোবাসার অনুভূতি জড়িত, এবং এর ফলে শারীরিক ঘনিষ্ঠতা হতে পারে। শারীরিক ঘনিষ্ঠতা রোমান্টিক প্রেম, যৌন কার্যকলাপ, বা অন্যান্য আবেগপূর্ণ সংযুক্তি দ্বারা চিহ্নিত করা হয়। এই সম্পর্কগুলি সামগ্রিক মানব অভিজ্ঞতায় একটি কেন্দ্রীয় ভূমিকা পালন করে। মানুষের অন্তর্গত ও ভালবাসার সাধারণ ইচ্ছা আছে, যা সাধারণত অন্তরঙ্গ সম্পর্কের মধ্যে সন্তুষ্ট হয়। এই ধরনের সম্পর্ক মানুষের জন্য সামাজিক নেটওয়ার্ককে শক্তিশালী মানসিক সংযুক্তি গঠনের অনুমতি দেয়।
গোলাম সাব্বির সাত্তার তাপু
গোলাম সাব্বির সাত্তার তাপু হলেন রাজশাহী বিশ্ববিদ্যালয়ের ২৪ তম উপাচার্য এবং ভূতত্ত্ব ও খনিবিদ্যা বিভাগের অধ্যাপক। তিনি ১৯৬২ সালে রাজশাহীতে জন্মগ্রহণ করেন। তিনি ভূগর্ভস্থ পানি ব্যবস্থাপনা, পানি ও মাটির মিথস্ক্রিয়া, মৃত্তিকা পদার্থ বিজ্ঞান, ভূগর্ভস্থ পানির মান পর্যবেক্ষণ, জলবায়ু পরিবর্তন, জলবায়ু পরিবর্তনের সাথে ভূপৃষ্ঠের পানির সম্পর্ক ইত্যাদি নিয়ে গবেষণা করেছেন।
কর্মজীবন
১৯৯০ সালে গোলাম সাব্বির সাত্তার তাপু প্রভাষক পদে ভূতত্ত্ব ও খনিবিদ্যা বিভাগে যোগদান করেন। এরপর ২০০৬ সালে অধ্যাপক পদে পদোন্নতি লাভ করেন। ২০০৯ সাল থেকে ২০১২ সাল পর্যন্ত রাজশাহী বিশ্ববিদ্যালয়ের ছাত্র উপদেষ্টা হিসেবে দায়িত্বরত ছিলেন। ছাত্র উপদেষ্টা ছাড়াও তিনি বিভাগীয় সভাপতি, আবাসিক শিক্ষক, সহকারী প্রক্টর, নির্বাচিত সিনেট সদস্য, বিশ্ববিদ্যালয়ের এ্যাথলেটিক্স ও এ্যাকুয়াটিক্স কমিটির সদস্যসহ অন্যান্য কয়েকটি বিশ্ববিদ্যালয় ও প্রতিষ্ঠানে দায়িত্বরত ছিলেন। তিনি জার্মানির ড্রেসড্রেন টেকনিক্যাল ইউনিভার্সিটিতে ভিজিটিং প্রফেসর হিসেবেও কাজ করেছেন। তিনি বাংলাদেশ জিওলজিক্যাল সোসাইটি, বাংলাদেশ এসোসিয়েশন ফর এডভান্সমেন্ট অব সায়েন্স, বাংলাদেশ ন্যাশনাল জিওগ্রাফিক্যাল এসোসিয়েশন,  বাংলাদেশ, হিমালয়ান ইউনিভার্সিটি কনসোর্টিয়াম, জার্মান ইউনিভার্সিটি এলামনাই এসোসিয়েশন, ইত্যাদি প্রতিষ্ঠানের সদস্য।
খেলাধুলা
অধ্যাপক গোলাম সাব্বির সাত্তার তাপু এ্যাডভোকেট আব্দুস সালাম টেনিস কমপ্লেক্সের সভাপতি ছিলেন। এছাড়া বিভিন্ন সাংস্কৃতিক ও সামাজিক প্রতিষ্ঠানের সাথে তিনি কাজ করেছেন।
পরিবার
গোলাম সাব্বির সাত্তার তাপুর বাবা গোলাম সাত্তার এবং মা সুফিয়া খাতুন। তার স্ত্রী অধ্যাপক ডক্টর তাঞ্জিমা ইয়াসমিন রাজশাহী বিশ্ববিদ্যালয়ের প্রাণরসায়ন ও অনুপ্রাণ বিজ্ঞান বিভাগের অধ্যাপক। অধ্যাপক তাপুর বড় ভাই গোলাম মাহবুব সাত্তার একজন মুক্তিযোদ্ধা। তিনি ১৯৭১ সালে পাকিস্তানি বাহিনীর হাতে শহীদ হন। অধ্যাপক তাপু ও অধ্যাপক তাঞ্জিমা ইয়াসমিন দম্পতির একজন পুত্র সন্তান রয়েছে।
হীরালাল শেখর
হীরালাল শেখর পঞ্চকোট রাজ্য শাসনকারী শেখর রাজবংশের সাতান্নতম রাজা ছিলেন।
সংক্ষিপ্ত পরিচিতি
হীরালাল শেখর পঞ্চকোট রাজ্য শাসনকারী শেখর রাজবংশের ছাপ্পান্নতম রাজা শ্রীনাথ শেখরের পুত্র ছিলেন। তিনি ১৫১৮ খ্রিস্টাব্দ হতে ১৫৬০ খ্রিস্টাব্দ পর্য্যন্ত গণেশনারায়ণ উপাধি গ্রহণ করে রাজ্য শাসন করেন। দ্বিতীয় জগমোহন শেখর, কালীদাস শেখর ও পুরুষোত্তম শেখর নামক তাঁর তিন পুত্র ছিল।
করটিয়া ইউনিয়ন
করটিয়া বাংলাদেশের টাঙ্গাইল সদর উপজেলার অন্তর্গত একটি ইউনিয়ন। এটিকে টাঙ্গাইলের অদূরবর্তি একটি উপশহরও বলা হয়। করটিয়া টাঙ্গাইলের ৭ কিলোমিটার পূর্বে অবস্থিত।
জমিদারি ইতিহাস
করটিয়া জমিদারি টাঙ্গাইল জেলার একটি প্রাচীন জমিদার পরিবার। এ জমিদারির পন্নী পরিবারের সাদত আলী খান পন্নী সতেরো শতকের প্রথমদিকে করটিয়াতে বসবাস শুরু করলে তারা করটিয়ার জমিদার হিসেবে পরিচিতি লাভ করেন।
উনিশ শতকের প্রথম দিকে সাদত আলী খান পন্নী সম্পত্তির মালিকানা নিয়ে নানা মামলায় জড়িয়ে পড়েন। ঢাকার জমিদার খাজা আলীমুল্লাহর সহায়তায় তিনি পৈত্রিক সম্পত্তি উদ্ধার করেন, কিন্তু শর্ত ভঙ্গের কারণে পাল্টা মামলা করে খাজা আলিমুল্লাহ ভোগ-স্বত্বের ডিক্রি লাভ করেন। তখন সাদত আলী খান সম্পত্তি রক্ষার জন্য স্ত্রী জমরুদুন্নেসা খানমের নামে তা দানপত্র করে দেন। পরে অবশ্য উভয় পক্ষের মধ্যে আপোষ মীমাংসা হয়। সাদত আলী খান সম্পত্তির ৭ আনা অংশ খাজা আলিমুল্লাহকে ছেড়ে দেন। অতঃপর বাংলা ১২২৭ সনের ৯ পৌষ সাদত আলী খান এবং তাঁর স্ত্রী জমরুদুন্নেসা খানম যৌথভাবে একটি দলিল করেন। এতে সমস্ত সম্পত্তি দুটি ভাগে বিভক্ত করে এক ভাগ পরিবারের ব্যয় ও অন্য ভাগ ওয়াকফ্ করে ধর্মীয় ও দাতব্য কাজে ব্যয় করার জন্য নির্দিষ্ট করা হয়। ওয়াকফ্ সম্পত্তি দেখাশুনা করার জন্য মুতাওয়াল্লী নিয়োগের বিধান রাখা হয়। সাদত আলী খান পন্নীর মৃত্যুর পর তাঁর পুত্র হাফেজ মাহমুদ আলী খান পন্নী মুতাওয়াল্লী ছিলেন। মাহমুদ আলী খান পন্নীর মৃত্যুর (১৮৯৬) পর মুতাওয়াল্লী কে হবেন এ নিয়ে তাঁর পুত্র ওয়াজেদ আলী খান পন্নী (চাঁদ মিয়া) এবং পিতামহী জমরুদুন্নেসা খানমের মধ্যে বিবাদ ও মামলা মোকদ্দমা সংঘটিত হয়। পরিশেষে ওয়াজেদ আলী খান পন্নী জয়ী হন এবং দক্ষতার সঙ্গে জমিদারি পরিচালনা করেন।
ওয়াজেদ আলী খান পন্নী (চাঁদ মিয়া) ছিলেন করটিয়া জমিদারকুলের সবচেয়ে স্বনামধন্য। তিনি জমিদারি সম্প্রসারণসহ প্রজাদের সকল সুযোগ সুবিধা প্রদানে মনোনিবেশ করেন। তিনি ১৯০১ সালে করটিয়াতে হাফেজ মাহমুদ আলী ইনস্টিটিউশনটি স্থাপন করেন। তাঁর উদ্যোগে ১৯০৬ সালে করটিয়াতে নিখিল বাংলা মুসলিম শিক্ষা সম্মেলন অনুষ্ঠিত হয়। এতে সভাপতিত্ব করেন নওয়াব স্যার সলিমুল্লাহ। ১৯১০ সালে চাঁদমিয়া করটিয়াতে আয়োজন করেন মুসলিম এডুকেশন কনফারেন্স। তিনি ময়মনসিংহ জেলা কংগ্রেস এবং বঙ্গীয় প্রাদেশিক কমিটির সহসভাপতি ছিলেন। ব্রিটিশ সরকারের কতিপয় অন্যায় ব্যবস্থার প্রতিবাদ করে ১৯২১ সালে তিনি কারাবরণ করেন। ওয়াজেদ আলী খান পন্নী কর্তৃক করটিয়ায় প্রতিষ্ঠিত সরকারী সাদত কলেজ (১৯২৬) পূর্ব বাংলায় মুসলমান কর্তৃক প্রতিষ্ঠিত একটি অনন্য কলেজ। একই বছর তিনি রোকেয়া হাই মাদ্রাসা স্থাপন করেন। তিনি ১৯২৬ সালে জনহিতকর কাজের জন্য বিপুল পরিমাণ সম্পত্তি ওয়াক্ফ করে দেন। এ ওয়াক্ফ দলিলে সকল খরচ বাদে বার্ষিক নিট আয় ধরা হয় ৮০,০০০ টাকা। এ অর্থ থেকে ২০,০০০ টাকা নিজ পরিবারের ভরণপোষণের জন্য রেখে বাকি টাকা স্কুল, কলেজ, চিকিৎসালয়, মসজিদ ইত্যাদির সহায়তার জন্য দান করা হয়। ১৯৩৬ সালে তাঁর মৃত্যু হয়।